**HANKELEPING nr  
Väikehange** **„Vormsi spordihoone projekteerimine (eelprojekt)**”.

Käesolev projekteerimisleping (edaspidi nimetatud **Leping**) on sõlminud Hullos.  
……………………., registrikood …………., aadress …………………. , (edaspidi nimetatud Töövõtja), keda esindab juhatuse liige, ühelt poolt, ja  
Vormsi Vallavalitsus, aadressiga Hullo küla, 91301 Vormsi vald, Lääne maakond, keda esindab vallavanem ………………………(edaspidi nimetatud Tellija) teiselt poolt, edaspidi koos ja ühiselt või eraldi nimetatud ka Pool või Pooled, alljärgnevas.

**1. LEPINGUS KASUTATAVAD MÕISTED**

1.1. Projekteerimisperiood – ajavahemik lepingu sõlmimisest kuni töö vastuvõtmiseni tellija poolt käesolevas lepingus ettenähtud korras;  
1.2. Eskiislahendus – eskiisprojekti tulemiks on hoone arhitektuurne idee ja ruumiplaneeringuline lahendus. ehitusprojekti esimene kõiki vajalikke osi sisaldav nõuetekohaselt vormistatud staadium; sisaldab ehitise põhimõttelist lahendust ja tehnilisi võimalusi;

1.3. Eelprojekt – on ehitusprojekti teine kõiki vajalikke osi sisaldav nõuetekohaselt vormistatud staadium.

**2. LEPNGU OBJEKT JA KOHALDATAV SEADUS**

2.1. Käesoleva lepingu objektiks on (edaspidi nimetatud “**Töö**”) Vormsi spordihoone projekteerimine.  
2.2. Lepingu eesmärgiks on spordihoone ehitamiseks projekti koostamine: eelprojekt, milles on pandud paika ehitise paiknemine kinnistul, planeeritud ligipääsuteed, parkla ja üldine haljastus. Esitatakse lõige, vaated. Joonistel täpsustatakse ruumide ja avade paiknemine. Antakse ülevaade konstruktsioonidest, pannakse paika välisviimistlus, eriosade põhimõtteline lahendus ja paiknemine.Projekti dokumentatsiooni hulka peab kuuluma välja arvutatud hoone energatõhusus. Eelprojekt peab sisaldama kogu olulise informatsiooni, mille alusel on võimalik küsida hoone üldehituse ligikaudset hinnapakkumist.

2.3. Enne ehitusprojekti koostamist esitab töövõtja projekti eskiislahenduse, kus näidatakse ära võimalikud ehituslikud ja tehnilised lahendused ja mis räägitakse enne projekteerimist kogukonnas läbi.

2.4. Projekteeritava objekti ja tegevuste kirjeldus:  
2.4.1.   
2.4.2.

…….

2.5. Käesolevale lepingule kohaldatakse Eesti Vabariigis kehtivaid seadusi ja muid õigusakte.

**3. LEPINGU DOKUMENDID**

Töö teostamisel järgitakse lepingu dokumente vastavalt pädevusele alljärgnevalt:

3.1. Antud leping  
3.2. Hinnapakkumine LISA 1  
3.3. Hanketeade LISA 2

**4. LEPINGU TÄHTAEG**

4.1. Töövõtjal on õigus alustada projekteerimist koheselt peale käesoleva Lepingu allakirjutamist.  
4.2. Käesolevast lepingust tulenevatele nõuetele vastav töö on täielikult ja kvaliteetselt lõpetatud ning tellijale üleantud hiljemalt .. ………

**5. LEPINGU HIND**

5.1. Lepingu hind on ……….. (eurot)**,** millele lisandub käibemaks vastavalt EV kehtivale korrale. Lepingu hind ei sõltu mistahes töövõtja poolt tehtavate kulutuste suurenemisest projekteerimis-perioodil ja on seega lõplik.  
5.2. Kui töö ei vasta käesolevast lepingust tulenevatele nõuetele, võib tellija alandada lepingu selle osa hinda summa võrra, mille võrra vähendas puudus töös töö lepingu järgset väärtust. Lepingu hinna alandamine toimub vastava põhjendatud teatega töövõtjale.

5.3. Lepingu hinna muutmine muudel alustel, peale käesolevas lepingus sätestatute, on lubatud ainult poolte kirjalikul kokkuleppel.

**6. MAKSETINGIMUSED**

6.1. Maksete aluseks on töövõtja poolt esitatud ja tellija poolt aktsepteeritud aktid ja arved. Maksed tehakse kahes osas:

-. eskiisprojekti heakskiitmise järel - 25%

- valminud eelprojekti kooskõlastamise järel - 75%.

6.2. Makse toestatakse tellija poolt hiljemalt 30 päeva pärast töövõtja poolt materjalide üleandmist.

**7. TÖÖVÕTJA KOHUSTUSED**

7.1. Töövõtja koostab lepingu objektiks oleva projektdokumentatsiooni käesoleva lepinguga määratud mahus ning tähtaegadeks p.5.1 toodud lõpphinnaga.  
7.2. Töövõtja kooskõlastab tellijaga kirjalikult kõik väljatöötatud lahendused.  
7.3. Töövõtja kõrvaldab omal kulul kõik lepingu objektiks olevas projektdokumentatsioonis esinevad puudused.

7.4. Töövõtja garanteerib, et omandiõigus kogu projektile, mis on kaetud esitatud arvetega, läheb üle tellijale selle arve tasumise momendist ning tellijal ei lasu mingeid täitmata kohustusi kolmandate isikute ees.

7.5. Töövõtja on kohustatud tagama, et koostatav projekt vastaks Ehitusseadusele, Planeerimisseadusele, Eesti Standardile EVS, Eesti projekteerimisnormidele EPN ja Vormsi valla üldplaneeringuga seatud põhimõtetele.

7.6. Projekteerimistöö teostamisel juhindub töövõtja Projekteerimistöö määratluses fikseeritud keskkonna nõuetest. Kui Projekteerimistöö määratluses ei ole keskkonnanõudeid määratletud, tuleb Projekteerimistöö teostada, arvestades õigusaktides kehtestatud keskkonnaalaste ettekirjutustega.

**8. TELLIJA KOHUSTUSED**

8.1. Tasuma töövõtjale vastuvõetud projekteerimistööde eest vastavalt poolte poolt allkirjastatud aktidele ja nende alusel koostatud arvetele. Tasumisele kuuluvad ainult vastuvõetud projekteerimistööd või selle osad (vt. p.11 Projekteerimistöö üleandmine ja vastuvõtmine).  
8.2. Tellijal on õigus tellida projektile või mõnele projekti osale ekspertiis.

8.3. Tellija edastab töövõtjale projekteerimistööde määratluses ja lähteülesandes fikseeritud Tellija poolt edastatava info ja andmed.  
8.4. Kooskõlastama projekti enne ehitusloa taotlemist.

**9. VASTUTUS**

9.1. Kui tellija ei tasu tähtaegselt töövõtja poolt vastavalt käesoleva Lepingu tingimustele esitatud arveid, kohustub ta maksma töövõtjale viivist iga sissenõutavaks muutunud viivitatud makse eest 0,1% (null koma üks protsenti) tähtaegselt tasumata summast iga viivitatud päeva eest.

9.2. Kui töövõtja ei ole tööd või selle osa tähtaegselt üle andnud, peab ta maksma tellijale iga hilinenud päeva eest leppetrahvi 0,1 % (null koma üks protsenti) lepingu hinnast, kuni töö või selle osa üleandmiseni tellijale käesolevas lepingus ja seadustes ettenähtud korras. Viivist rakendatakse ka vaheetappide tähtaegade ületamise korral. Tellijal on õigus viivis maha arvestada töövõtjale maksmisele kuuluvast summast.

9.3. Kui ekspertiis tuvastab, et töövõtja on kasutanud ebaökonoomse ehitusmaksumusega lahendusi on tellijal õigus nõuda projekti ümbertegemist.  
9.4. Tellijal on õigus lasta parandused teha töövõtja kulul, kui töövõtja seda ise ei tee. Tehtavate paranduste iseloom tuleb töövõtjaga eelnevalt kooskõlastada.

**10. TÖÖ VORMISTUS JA ÜLEANDMINE**

10.1. Projekti keeleks on eesti keel.  
10.2. Töövõtja esitab projektdokumentatsiooni digitaalsel kujul, joonised AutoCAD dwg failidena, seletuskirjad ja spetsifikatsioonid MS Office doc ja xls failidena. Digitaalsel kujul esitatud projekt peab olema koostatud korrektselt, sellel ei tohi olla muude objektide ega sama objekti aegunud jooniseosade külmutatud tasandeid, vastasel juhul on tellijal õigus digitaalselt esitatud projektdokumentatsiooni mitte heaks kiita ning nõuda selle ümbertegemist.

**11.PROJEKTEERIMISTÖÖ ÜLEANDMINE JA VASTUVÕTMINE**

11.1. Projekteerimistöö loetakse üleantuks poolte kirjaliku kokkuleppe alusel, milleks on töövõtja poolt koostatud saateleht või kiri, milles on fikseeritud üleantava projektdokumentatsiooni:

* dokumentide nimetused
* eksemplaride arv
* üleandmise aeg

11.2. Tellijapoolsete pretensioonide puudumise korral üleantud projekteerimistöös loetakse projekteerimistöö vastuvõetuks, mille kohta koostatakse kirjalik vastuvõetud projekteerimistööde akt ning antud projekteerimistöö kuulub väljamaksmisele töövõtja poolt esitatud sellekohase arve alusel.

11.3. Tellijal on õigus esitada pretensioone kümne päeva jooksul. Kõik projektis esinevad puudused tuleb töövõtjal kõrvaldada viivitamatult omal kulul. Kui tellija ei esita kümne päeva jooksul projekteerimistöö või selle osa üleandmise päevast alates pretensioone, loetakse mainitud projekteerimistöö või selle osa automaatselt vastuvõetuks ning kuulub seejärel väljamaksmisele töövõtja poolt esitatud sellekohase arve alusel.  
11.4. Projekteerimistöö või selle osa vastuvõtmine tellija poolt ei vabasta töövõtjat käesoleva lepinguga ettenähtud, sh. punktides 7.3 ja 9.3 toodud vastutusest.

**12.VAIDLUSTE LAHENDAMINE**

12.1. Pooled teevad oma parimad jõupingutused, et lahendada kõik Lepingust tulenevad vaidlused läbirääkimiste teel.  
12.2. Kui läbirääkimiste teel ei õnnestu vaidlusi lahendada, lahendatakse lepingust ja lepingu tõlgendamise ja täitmisega seonduvad vaidlused kohtus.

**13.TEATED JA VOLITATUD ESINDAJAD**

13.1. Kõik käesoleva lepingu täitmisega või lepingust tulenevate vaidlustega seotud teated ja informatsioon (edaspidi: “**teated**”) loetakse ametlikult ja kooskõlas käesoleva lepinguga esitatuks, kui need Teated on Pooltele edastatud e-kirjaga alljärgnevatel aadressidel või antud teisele Poolele allkirja vastu alljärgnevatele isikutele või edastatud kirja teel käesolevas lepingus fikseeritud postiaadressidele või alljärgnevatele e-posti aadressidele:

**13.1.1. Tellija esindaja:**

Nimi: Amet: Telefon:e-post:

**13.1.2. Töövõtja esindaja:**

Nimi: Amet: Telefon: e-post: